Борис Младенов-Young
Баща и син сме по закон…

chitanka.info

„Твоите деца не са твои деца.

Те идват чрез теб, но не от теб.“

Древна мъдрост

Баща и син сме по закон,

но в родословното дърво

не съм филиз от твоя клон —

аз имам чуждо потекло.

Чрез теб дойдох на този свят,

но нося поетичен ген,

от някой древен бард-номад

по път нелеп унаследен.

Духът му горд е съхранен

като послание у мен,

отправено към вечността…

И аз по стар закон натам

като херолд ще го предам

на бъдещите си деца.

София — 1977 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.